  Анжелика Тихонова корреспондент Украинаын югдур секыт луэмен Россилэн лымшор но шор люкетысьтыз куд-ог аэропортъёсы самолётъёсты лобамысь дугдытонэз 8-тӥ южтолэзёзь азьланьтӥзы. Со сярысь Росавиацилэн пресс-службаез ивортӥз. Уретон 8-тӥ южтолэзьысь 3 час 45 минутозь (Москваысь дыръя) кужымаз луоз. Самолётъёс: Анапае, Белгородэ, Брянске, Воронеже, Геленджике, Краснодаре, Курске, Липецке, Ростов-на-Дону каре, Симферополе но Элистае уз лобалэ. Мукетъёсыз аэропортъёс, калыккуспоосыз но, дышем режимъя ужалозы. Калыкез ворсам аэропортъёсы вуттон понна Россиысь авиакомпаниослы Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса, нуон-ваёнэз радъяны ӵектӥзы. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, нырысь ик сюбегатонъёс 2-тӥ южтолэзёзь юнматэмын вал. Тегъёс: Удмуртия Россия самолёт  